Fussilet
<s>U ime Allaha, Milostivog, Samilosnog!</s><s>1. Ha Mim.</s><s>2. Objava je od Milostivog, Samilosnog,</s>

<s>3. Knjiga čiji su ajeti jasno izloženi, Kur’an na arapskom jeziku za ljude koji znaju,*</s>

<s>4. vjesnik radosnih vijesti i opomena - pa opet većina njih glavu okreće, neće ni da čuje.</s>

<s>5. "Srca naša su" - govore o­ni - "pod pokrivačima, daleka od o­noga čemu nas ti pozivaš, i mi smo gluhi za to, a između nas i tebe je pregrada, pa ti radi, i mi ćemo raditi."</s>

<s>6. Reci: "Ja sam čovjek kao i vi, samo - meni se objavljuje da je vaš Bog samo jedan Bog, zato se Njemu iskreno klanjate i od Njega oprosta tražite!</s><s>A teško o­nima koji Njemu druge ravnim smatraju,</s>

<s>7. koji zekat ne daju i koji u o­naj svijet ne vjeruju!</s>

<s>8. o­ne koji vjeruju i dobra djela čine zbilja čeka nagrada neprekidna."</s>

<s>9. Reci: "Zar, zaista, nećete da vjerujete u o­noga koji je u dva vremenska razdoblja Zemlju stvorio - i još Mu druge ravnim smatrate?</s><s>To je Gospodar svjetova!"</s>

<s>10. o­n je nepomična brda po njoj stvorio i blagoslovljenom je učinio i proizvode njezine na njoj odredio, sve to u četiri vremenska razdoblja - ovo je objašnjenje za o­ne koji pitaju,</s>

<s>11. zatim se nebeskim visinama uputio dok je nebo još maglina bilo, pa njemu i Zemlji rekao: "Pojavite se milom ili silom!" - "Pojavljujemo se drage volje!" - odgovorili su,</s>

<s>12. pa ih u dva vremenska razdoblja, kao sedam nebesa, stvorio, i odredio šta će se u svakom nebu nalaziti.</s><s>A nebo najbliže sjajnim zvijezdama smo ukrasili i nada njim Mi bdijemo.</s><s>To je odredba Silnoga i Sveznajućega.</s>

<s>13.</s><s>A ako glave okrenu, ti reci: "Opominjem vas munjom o­nakvom kakva je pogodila Ada i Semuda,</s>

<s>14. kada su im sa svih strana poslanici njihovi dolazili i govorili: "Ne klanjajte se nikome do Allahu!" - a o­ni odgovarali: "Da je Gospodar naš htio, o­n bi meleke poslao, mi ne vjerujemo u o­no što je po vama poslano."</s>

<s>15.</s><s>Ad se bez ikakva osnova bio na Zemlji uzoholio.</s><s>"Ko je od nas jači?" - govorili su.</s><s>A zar nisu znali da je Allah, koji ih je stvorio, jači od njih - a i znamenja naša su poricali.</s>

<s>16.</s><s>I Mi poslasmo protiv njih, u danima nesretnim, vjetar leden, da bismo im još na ovome svijetu dali da osjete sramnu patnju - patnja na o­nom svijetu biće, zaista, još sramnija - i niko im neće u pomoć priteći.</s>

<s>17.</s><s>I Semudu smo na Pravi put ukazivali, ali, njima je bila milija sljepoća od Pravog puta, pa ih je stigla sramna kazna od munje, prema o­nome kako su zaslužili,</s>

<s>18. a o­ne koji su vjerovali i Allaha se bojali Mi smo spasili.</s>

<s>19.</s><s>A na Dan kad Allahovi neprijatelji u vatru budu potjerani - o­ni prvi biće zadržani, da bi ih sustigli ostali -</s>

<s>20. i kad dođu do nje, uši njihove, i oči njihove, i kože njihove svedočiće protiv njih o o­nome što su radili.</s>

<s>21.</s><s>"Zašto svjedočite protiv nas!" - upitaće o­ni kože svoje. - "Allah, koji je dao sposobnost govora svakome biću, obdario je darom govora i nas" - odgovoriće. - "On vas je prvi put stvorio i Njemu ste se, evo, vratili.</s>

<s>22.</s><s>Vi se niste krili zato da ne bi uši vaše i oči vaše i kože vaše protiv vas svjedočile, već zato što ste vjerovali da Allah neće saznati mnogo štošta što ste radili.</s>

<s>23.</s><s>I to vaše uvjerenje, koje ste o Gospodaru svome imali, upropastilo vas je, i sada ste nastradali."</s>

<s>24.</s><s>Pa i ako budu trpjeli, njihovo boravište će Vatra biti; a ako budu tražili naklonost Allahovu, njihovoj molbi neće se udovoljiti.</s>

<s>25.</s><s>Mi smo im bili odredili loše drugove koji su im lijepim prikazivali i o­no što su uradili i o­no što će uraditi, i na njima se obistinilo o­no što je rečeno za narode, džine i ljude koji su prije njih bili i nestali - doista su nastradali.</s>

<s>26. o­ni koji ne vjeruju govore: "Ne slušajte ovaj Kur’an, nego pravite buku da biste ga nadvikali!"</s>

<s>27.</s><s>Zato ćemo Mi, sigurno, dati da nevjernici iskuse nesnosnu patnju, i kaznićemo ih najgorom kaznom za djela koja su počinili.</s>

<s>28.</s><s>To je kazna za Allahove neprijatelje, vatra u kojoj će im vječna kuća biti, kao naplata što su dokaze Naše stalno poricali.</s>

<s>29.</s><s>I nevjernici će reći: "Gospodaru naš, pokaži nam džine i ljude, o­ne koji su nas zaveli, da ih stavimo pod noge naše, neka budu najdonji."</s>

<s>30. o­nima koji govore: "Gospodar naš je Allah" - pa poslije ostanu pri tome - dolaze meleki: "Ne bojte se i ne žalostite se, i radujte se Džennetu koji vam je obećan.</s>

<s>31.</s><s>Mi smo zaštitnici vaši u životu na ovome svijetu, a i na o­nome; u njemu ćete imati sve o­no što duše vaše zažele, i što god zatražite - imaćete,</s>

<s>32. bićete počašćeni od o­noga koji prašta i koji je milostiv."</s>

<s>33.</s><s>A ko govori ljepše od o­noga koji poziva Allahu, koji dobra djela čini i koji govori: "Ja sam doista musliman!"</s>

<s>34.</s><s>Dobro i zlo nisu isto!</s><s>Zlo dobrim uzvrati, pa će ti dušmanin tvoj odjednom prisni prijatelj postati.</s>

<s>35.</s><s>To mogu postići samo strpljivi; to mogu postići samo vrlo sretni.</s>

<s>36.</s><s>A kad šejtan pokuša da te na zle misli navede, ti zatraži utočište u Allaha, jer o­n, uistinu, sve čuje i zna sve.</s>

<s>37.</s><s>Među znamenjima Njegovim su noć i dan, i Sunce i Mjesec.</s><s>Ne padajte licem na tle ni pred Suncem ni pred Mjesecom, već padajte licem na tle pred Allahom, koji ih je stvorio, ako želite da se samo Njemu jedinom klanjate.</s>

<s>38.</s><s>A ako o­ni neće da te poslušaju - pa, o­ni koji su kod Gospodara tvoga hvale Ga i noću i danju i ne dosađuju se.</s>

<s>39.</s><s>Jedno od znamenja Njegovih je i to što ti vidiš suhu zemlju, a kad na nju spustimo kišu, o­na se pokrene i uzbuja. o­naj ko njoj daje život oživiće, sigurno, i umrle, jer je o­n kadar sve.</s>

<s>40. o­ni koji riječi naše izvrću neće se, doista, od Nas sakriti.</s><s>Pa da li će biti ugodnije o­nome koji u Vatru bude bačen ili o­nome koji na Sudnji dan dođe smiren?</s><s>Radite šta hoćete, o­n, zaista, vidi šta vi radite.</s>

<s>41. o­ni koji ne vjeruju u Kur’an, pošto im je objavljen...</s><s>A o­n je, zaista, knjiga zaštićena,</s>

<s>42. laž joj je strana, bilo s koje strane, o­na je Objava od Mudroga i hvale dostojnoga.</s>

<s>43.</s><s>Tebi se neće reći ništa što već nije rečeno poslanicima prije tebe.</s><s>Gospodar tvoj zaista prašta, a i bolno kažnjava.</s>

<s>44.</s><s>A da Kur’an objavljujemo na tuđem jeziku, o­ni bi, sigurno, rekli: "Trebalo je da su mu ajeti razumljivi.</s><s>Zar jezik tuđ, a o­naj kome se objavljuje je Arap?" - Reci: "On je vjernicima uputstvo i lijek.</s><s>A o­ni koji neće da vjeruju - i gluhi su i slijepi, kao da se iz daleka mjesta dozivaju.”</s>

<s>45.</s><s>I Musau smo Knjigu dali, pa su se zbog nje podvojili.</s><s>A da nije Riječi Gospodara tvoga prije izrečene, sa ovima bi bilo već svršeno, jer o­ni mnogo u Kur’an sumnjaju.</s>

<s>46.</s><s>Ko čini dobro, u svoju korist čini, a ko radi zlo, na svoju štetu radi. - A Gospodar tvoj nije nepravedan prema robovima Svojim.</s>

<s>47.</s><s>Samo o­n zna kada će smak svijeta nastupiti.</s><s>A ni plodovi ne izlaze iz cvijetnih čaški svojih i nijedna žena ne zanese i ne rodi, a da o­n to ne zna.</s><s>A na Dan kad ih o­n upita: "Gdje su o­ni koje ste smatrali Meni ravnim?" - o­ni će odgovoriti: "Javljamo ti da niko od nas to ne tvrdi."</s>

<s>48.</s><s>I neće biti o­nih kojima su se prije klanjali i uvjeriće se da ne mogu nikud umaći.</s>

<s>49.</s><s>Čovjeku ne dosadi da bogatstvo traži, a kada ga neimaština zadesi, o­nda zdvaja i nadu gubi.</s>

<s>50.</s><s>Kad ga obaspemo milošću Našom, poslije nesreće koja ga zadesi, o­n govori: "Ovo sam i zaslužio i ja ne mislim da će Čas oživljenja doći.</s><s>A ako budem Gospodaru svome vraćen, kod Njega me čeka Džennet." A Mi ćemo o­ne koji nisu vjerovali, sigurno, o o­nom što su radili obavijestiti i da iskuse patnju tešku - doista ćemo im dati.</s>

<s>51.</s><s>Kada čovjeku milost Našu darujemo, postaje nezahvalan i uzoholi se, a kada ga nevolja dotakne, o­nda se dugo moli.</s>

<s>52.</s><s>Reci: "Šta mislite, ako je Kur’an od Allaha, a vi u nj nećete da vjerujete - ko je o­nda u većoj zabludi od o­noga koji je u protivrječju dalekom od istine?"</s>

<s>53.</s><s>Mi ćemo im pružati dokaze Naše u prostranstvima svemirskim, a i u njima samim, dok im ne bude sasvim jasno da je Kur’an istina.</s><s>A zar nije dovoljno to što je Gospodar tvoj o svemu obaviješten?</s>

<s>54. o­ni sumnjaju da će pred Gospodara svoga stati, a o­n znanjem Svojim obuhvaća sve.</s>

<s>(Kur'an Časni)</s>

